নিজস্ব প্রতিবেদন: রাতের শহরে পথ দুর্ঘটনায় মৃত্যু গৃহবধূর। গতকাল রাত ৯ টা নাগাদ ভ্যান ও বাইকের মুখোমুখি সংঘর্ষে ঘটনাস্থলেই মারা যান আশা মন্ডল নামে ওই  গৃহবধূ। দুর্ঘটনায় গৃহবধূর স্বামী, এক আত্মীয়  সহ আরও দুই যুবক গুরুতর আহত হয়েছেন। আহতদের  ন্যাশনাল মেডিকেল কলেজ হাসপাতালে ভর্তি করা হয়েছে। পুলিস সূত্রের খবর,  ভোজেরহাট থেকে ডাক্তার দেখিয়ে ভোজেরহাট খাল পাড়ের রাস্তা ধরে বাড়ি ফিরছিলেন ওই গৃহবধূ ও তার পরিবার। মহিলার স্বামী রাজু মন্ডলের ভ্যানেই বাড়ি ফিরছিলেন সবাই। সেই সময় উল্টো দিক থেকে  বেপরোয়া গতিতে বাইকে  ফিরছিলেন জসীমউদ্দিন মোল্লা ও আনারুল মোল্লা নামে দুই যুবক। ভোজেরহাট ব্রিজের কাছে ভ্যান ও বাইকের  মুখোমুখি সংঘর্ষ হয়। ভ্যানের  চালক সহ মোট ছ’ জন দুর্ঘটনায় আহত হন। ঘটনাস্থলেই মৃত্যু হয় গৃহবধূর।